Diari Oficial de la Generalitat Valenciana


Sumari del DOGV 3486, del 03-05-1999 (1999/2849)

Informació pública de les bases per a la provisió d'una plaça d'auxiliar de promoció turística.
-----------------------------------------------------------------------------------------------

### Dades del document

Número de DOGV
:   3486

Data del DOGV
:   03-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2849


Data del document
:   05-03-1999

Organisme emissor
:   Ajuntament de Bocairent

Tipus de document
:   Convocatòria

Descriptors 

:   * Bocairent
    * administració local
    * turisme
    * professió del turisme
    * concurs administratiu

Informació pública de les bases per a la provisió d'una plaça d'auxiliar de promoció turística. [1999/S2849]
  
L'Ajuntament Ple, en la sessió del dia 24 de juliol de 1998, va aprovar l'oferta d'ocupació pública per a l'exercici de 1998. D'acord amb aquesta, l'Ajuntament Ple, en la sessió del 24 de febrer de 1999, va acordar aprovar les bases que han de regir la convocatòria per a proveir en propietat una plaça d'auxiliar de promoció turística, vacant en la plantilla de personal laboral d'aquest ajuntament; i l'alcalde president, en el Decret de 4 de març de 1999, va resoldre convocar les proves selectives, d'acord amb les següents bases:
  
Bases que han de regir el concurs oposició per a proveir en propietat una plaça d'auxiliar de promoció turística, vacant en la plantilla de personal laboral d'aquest ajuntament.
  
Primera. Objecte de la convocatòria
  
1.1 És objecte d'aquesta convocatòria la provisió en propietat, pel procediment de concurs oposició, d'una plaça d'auxiliar de promoció turística en règim laboral per temps indefinit.
  
1.2 Aquesta plaça està inclosa en l'oferta d'ocupació pública de l'any 1998, i dotada pressupostàriament.
  
1.3 La jornada laboral, retribucions i condicions de treball seran:
  
1.3.1 La jornada laboral establida serà de 40 hores setmanals, sense perjudici de la distribució horària en jornada partida, que inclou diumenges i dies festius.
  
1.3.2 Les retribucions seran les corresponents a la seua categoria professional, d'acord amb les consignacions previstes en els corresponents pressupostos generals de l'Ajuntament per a cada exercici, sense perjudici dels acords específics sobre el particular.
  
1.3.3 El lloc de treball està destinat i incorporat als Serveis Municipals de Turisme (Oficina Municipal de Turisme-Info Tourist), i consistirà a prestar, tant a particulars com a entitats públiques i privades, informació en matèria cultural, artística, històrica i geogràfica, i acompanyar-los en les visites als museus, monuments, conjunts historicoartístics i altres llocs, que per la seua rellevància històrica, cultural, geogràfica o ecològica figuren en l'oferta turística de Bocairent.
  
Segona. Condicions dels aspirants
  
Per a prendre part en les proves selectives caldrà reunir els requisits següents:
  
- Ser espanyol/a o de nacionalitat d'un de la resta d'estats membres de la Unió Europea o d'aquells estats als quals els siga d'aplicació la lliure circulació de treballadors en els termes previstos en la llei estatal que regula la matèria.
  
- Tenir complits els 18 anys d'edat.
  
- No patir cap malaltia o defecte físic o psíquic que impedisca l'exercici de les funcions.
  
- No haver estat separat, mitjançant expedient disciplinari, del servei de l'administració pública, ni trobar-se inhabilitat per a l'exercici de funcions públiques.
  
- Estar en possessió del títol de Graduat Escolar, Formació Professional de Primer Grau o equivalent, o en condicions d'obtindre'l en la data en què acabe el termini de presentació d'instàncies.
  
Tots els requisits enumerats en aquesta base s'hauran de tindre el dia en què acabe el termini de presentació d'instàncies i mantenir-los fins al moment de la pressa de possessió.
  
Tercera. Presentació d'instàncies i documentació annexa
  
Les instàncies per a sol·licitar prendre part en les proves selectives, s'hauran d'ajustar al model que figura com a annex.
  
Les instàncies podran presentar-se en el Registre General de l'Ajuntament o en la forma que determina l'article 38.4 de la Llei 30/1992, Reguladora del Règim Jurídic de les Administracions Públiques i del Procediment Administratiu Comú. El termini de presentació és de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.
  
Els aspirants hauran de manifestar en les instàncies que compleixen tots i cadascun dels requisits exigits en aquestes bases i que es comprometen a prestar el preceptiu jurament o promesa.
  
A les instàncies s'acompanyarà la documentació acreditativa dels mèrits al·legats per l'aspirant. Aquesta documentació s'haurà d'acompanyar a la instància de sol·licitud d'admissió al concurs oposició en sobre tancat que podrà ser lacrat. No es tindrà en compte cap mèrit que no s'acredite en aquest moment. La documentació serà tornada als concursants que no resulten seleccionats, una vegada siga ferma la resolució del concurs oposició.
  
Quarta. Admissió d'aspirants
  
Per a ser admés a les proves selectives sols caldrà que els aspirants manifesten en les instàncies que reuneixen totes i cadascuna de les condicions exigides en aquestes bases, referides a la data d'acabament del termini de presentació d'instàncies, i que es comprometen a prestar jurament o promesa previst en el Reial Decret 707/1979.
  
Acabat el termini de presentació d'instàncies, l'Alcaldia per resolució, aprovarà la llista provisional d'aspirants admesos i exclosos, que es farà pública en el Butlletí Oficial de la Província de València i al tauler d'anuncis, i es concedirà un termini de 10 dies perquè els aspirants exclosos esmenen els defectes. No obstant això, els errors de fet podran esmenar-se en qualsevol moment, d'ofici o a petició de l'interessat.
  
Transcorregut aquest termini, sense que es formule cap reclamació, s'entendran aquestes llistes definitives i l'Alcaldia resoldrà les reclamacions presentades.
  
En la resolució per la qual s'aproven les llistes, es determinarà el tribunal qualificador, es determinarà la data, hora i lloc de celebració del primer exercici de la prova selectiva, i també l'ordre d'actuació dels aspirants.
  
Cinquena. Tribunal qualificador
  
El tribunal qualificador estarà constituït pels següents membres, tots aquests amb veu i vot:
  
President: el de la Corporació Municipal o membre d'aquesta en qui delegue.
  
Secretari: el de l'Ajuntament o funcionari d'aquest en qui delegue, que actuarà a més com a vocal.
  
Vocals:
  
Un representant de l'administració del Govern de la Generalitat Valenciana, designat per la Direcció General d'Interior, de la Conselleria de la Presidència.
  
Un representant designat per l'Agència Valenciana de Turisme.
  
Un treballador de l'Ajuntament de Bocairent designat pel representant del personal laboral de l'Ajuntament.
  
La designació dels membres del tribunal inclourà la dels respectius suplents.
  
L'Ajuntament sol·licitarà dels òrgans corresponents la designació dels respectius representants, que s'haurà d'efectuar en el termini de 20 dies següents a la recepció de la sol·licitud.
  
Els vocals del tribunal posseiran igual o superior titulació acadèmica que l'exigida per al lloc de treball oferit.
  
El tribunal no podrà constituir-se ni actuar sense l'assistència de més de la meitat dels membres, titulars o suplents, indistintament, i caldrà la presència, si s'escau, del president i del secretari o de qui legalment els substituesquen.
  
El tribunal podrà comptar amb l'assistència tècnica del personal especialitzat en les matèries pròpies de l'examen per a ajuda tècnica al tribunal, amb veu però sense vot.
  
Les decisions es prendran per majoria de vots dels membres, i en cas d'empat les resoldrà el vot de qui actue com a president.
  
Els aspirants podran recusar els membres del tribunal de conformitat amb el que estableixen els articles 28 i 29 de la Llei 30/1992.
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta selecció tindrà la categoria quarta de les recollides en aquest, tant pel que fa a les assistències dels membres del tribunal com dels assessors especialistes.
  
Sisena. Començament i desenvolupament de les proves
  
Els opositors seran convocats per a cada exercici en crida única, excepte els casos de força major, degudament justificats i considerats lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en aquest exercici i en els successius, per la qual cosa quedarà exclòs del procediment selectiu.
  
Per a establir l'ordre en què hauran d'actuar els opositors en aquells exercicis que no es puguen realitzar conjuntament, es realitzarà un sorteig previ.
  
En qualsevol moment el tribunal podrà requerir als aspirants que acrediten la seua identitat, per la qual cosa hauran d'anar proveïts del document nacional d'identitat.
  
Una vegada començades les proves no serà obligatòria la publicació dels successius anuncis de celebració de la resta d'exercicis en el Butlletí Oficial de la Província. El tribunal farà públics aquests anuncis en el tauler d'edictes de la Casa Consistorial.
  
Setena. Exercicis de l'oposició
  
7.1 Primer exercici: De caràcter obligatori i eliminatori, es compon de les dues parts següents:
  
7.1.1 Primera part: anglés-francés escrit:
  
- Consistirà en un redacció en anglés sobre un tema elegit lliurement pel tribunal abans de la realització de l'exercici, durant un període màxim de 30 minuts. Aquesta prova es valorarà de 0 a 5 punts.
  
- Consistirà en una redacció en francés, sobre un tema elegit lliurement pel tribunal abans de la realització de l'exercici, durant un període màxim de 30 minuts. Aquesta prova es valorarà de 0 a 5 punts.
  
Per a superar aquesta primera part, caldrà aconseguir un mínim de 2,5 punts, respectivament en cadascuna d'aquestes.
  
7.1.2 Segona part: anglés-francés oral:
  
Realitzar una prova oral, consistent a demostrar el domini dels idiomes anglés i francés, on es valorarà la pronunciació, expressió i comprensió, durant un període màxim de 10 minuts per a cada idioma. La prova sobre cadascun dels idiomes es valorarà de 0 a 5 punts.
  
Per a superar aquesta segona part, caldrà aconseguir un mínim de 2,5 punts respectivament en cadascuna d'aquestes.
  
7.2 Segon exercici: de caràcter igualment obligatori i eliminatori, consistent a exposar per escrit, en un període màxim d'una hora i 30 minuts, dos temes extrets a la sort, d'entre els compresos en el programa que figura com a annex I i annex II d'aquesta convocatòria.
  
7.3 Tercer exercici: de caràcter igualment obligatori i eliminatori, consistent a resoldre, en un període màxim d'una hora, un supòsit pràctic plantejat pel tribunal al començament de l'exercici, que tractarà sobre les matèries de l'annex I o II d'aquesta convocatòria.
  
El segon i tercer exercici seran qualificats fins a un màxim de 10 punts cadascun d'aquests, i seran eliminats els opositors que no aconseguisquen un mínim de 5 punts respectivament en cadascun d'aquests.
  
7.4 Quart exercici: de caràcter obligatori i no eliminatori per a tots els aspirants, consistirà en la realització de tres proves, per a demostrar els coneixements en eines d'ofimàtica tals com: Word para Windows 95, fulla de càlcul Excel i Base de Dades Access.
  
La puntuació màxima per aquest exercici serà de 3 punts.
  
7.5 Cinqué exercici: de caràcter obligatori i no eliminatori, consistirà en la traducció del castellà al valencià i viceversa d'uns textos administratius relacionats amb les tasques pròpies del lloc convocat, d'acord amb la normativa sobre l'ús del valencià de la Generalitat Valenciana.
  
Aquest exercici es qualificarà fins a un màxim de 3 punts.
  
Vuitena. Fase de concurs
  
Es valoraran els mèrits aportats segons l'escala següent:
  
Per serveis prestats es valoraran, per cada mes de treballat, de la forma següent:
  
1. En ajuntaments i en la mateixa categoria i/o especialitat de la plaça oferida: 0,30 punts.
  
2. En altres administracions públiques i en la mateixa categoria i/o especialitat de la plaça oferida: 0,25.
  
3. En altres institucions públiques o privades i en la mateixa categoria i/o especialitat de la plaça oferida: 0,20 punts.
  
4. En ajuntaments i en distinta categoria i/o especialitat de la plaça oferida: 0,15 punts.
  
La puntuació màxima per serveis prestats serà de: 2,5 punts.
  
Per estar en possessió de la titulació següent:
  
1. Per estar en possessió del títol de Tècnic d'Empreses i Activitats Turístiques: 5 punts.
  
2. Per estar en possessió del títol de Guia Turístic homologat per la Generalitat Valenciana: 3 punts.
  
3. Per estar en possessió del títol elemental d'idiomes expedit per l'Escola Oficial d'Idiomes, per cadascuna de les llengües oficials de la Unió Europea: 0,25 punts.
  
4. Per estar en possessió del títol superior d'idiomes expedit per l'Escola Oficial d'Idiomes, per cadascuna de les llengües oficials de la Unió Europea: 0,50 punts.
  
En el cas de tindre ambdós títols, referits en els punts 3 i 4, d'una mateixa llengua, es valorarà únicament el superior.
  
c) Per assistència a cursos relacionats amb turisme, impartits per organismes dependents de qualsevol de les administracions públiques, tant europea, estatal, autonòmica, com a local, a raó de:
  
1. Duració entre 10 i 30 hores lectives: 0,50 punts.
  
2. Duració entre 31 i 100 hores lectives: 0,75 punts.
  
3. Duració entre 101 i 150 hores lectives: 1,00 punts.
  
4. Duració entre 151 i 200 hores lectives: 1,25 punts.
  
5. Duració entre 201 i 250 hores lectives: 1,50 punts.
  
6. Duració superior a 251 hores lectives: 2,00 punts.
  
La puntuació màxima per assistència a cursos serà de 2 punts.
  
d) Els coneixements de valencià acreditat amb certificat expedit o homologat per la Junta Qualificadora de Coneixements del Valencià d'acord amb el següent barem:
  
Coneixements orals: fins a 0,25 punts.
  
Coneixements de grau elemental: fins a 0,50 punts.
  
Coneixements de grau mitjà: 0,75 punts.
  
Coneixements de grau superior: fins a 1 punt.
  
Per al supòsit d'estar en possessió de diversos certificats únicament es valorarà el de màxima puntuació.
  
Novena. Qualificació dels exercicis
  
Les qualificacions de tots els exercicis s'obtindran sumant les puntuacions atorgades pels distints membres del tribunal i dividint el total pel nombre de membres assistents, el quocient serà la qualificació obtinguda en cada exercici.
  
Les qualificacions de cada exercici es faran públiques el mateix dia en què s'acorden i seran exposades en el tauler d'edictes de la Corporació.
  
L'ordre de qualificació definitiva estarà determinat per la suma de les puntuacions obtingudes en la fase d'oposició i la de concurs.
  
Deu. Relació d'aprovats. Presentació de documentació i contractació
  
Acabats tots els exercicis de l'oposició i valorats els mèrits de la fase de concurs, el tribunal publicarà la llista d'aprovats, per ordre de puntuació, en el tauler d'anuncis de la Corporació, que no podrà ser superior al nombre de places convocades, i l'elevarà a la Presidència de la Corporació perquè formule la corresponent proposta de contractació.
  
L'aspirant proposat haurà de presentar a la Secretaria General de l'Ajuntament, en el termini de 20 dies naturals, comptadors a partir de la publicació de la llista d'aspirants aprovats, els documents acreditatius de les condicions exigides en la convocatòria que són els següents:
  
1. Certificat de naixement expedit pel registre civil corresponent o document nacional d'identitat original, per a compulsar-lo.
  
2. Còpia autèntica o fotocòpia que haurà de presentar-se junt amb l'original per a compulsar-lo, del títol exigit.
  
3. Declaració jurada de no haver sigut separat, per expedient disciplinari, del servei de qualsevol administració pública, ni trobar-se inhabilitat per a l'exercici de funcions públiques.
  
4.Certificat mèdic acreditatiu de no patir cap malaltia ni defecte físic que impossibiliten l'exercici de les funcions públiques.
  
Qui tinga la condició de funcionari públic estarà exempt de justificar documentalment les condicions i requisits ja demostrats per a obtindre l'anterior nomenament. En tot cas, haurà de presentar original o fotocòpia compulsada del seu nomenament com a funcionari de carrera i el títol acadèmic exigit.
  
El qui, en el termini indicat i excepte causes de força major, degudament acreditades, no presente la documentació o no reunira els requisits exigits, no podrà ser contractat i quedaran anul·lades i sense efecte totes les actuacions anteriors.
  
Complits els requisits precedents, s'efectuarà la contractació de l'aspirant proposat, que haurà de prendre possessió del càrrec en el termini de 20 dies, comptadors a partir de l'endemà en què li siga notificat.
  
Si l'aspirant proposat no pren possessió, excepte en els casos de força major, se'l considerarà desistit en els seus drets.
  
Onze. Altres facultats del tribunal
  
El tribunal queda facultat per a resoldre els dubtes que s'hi presenten i prendre els acords necessaris per al bon ordre del concurs oposició en tot el que no preveuen aquestes bases.
  
Dotze. Recursos
  
Contra aquestes bases i convocatòria es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptador des de l'endemà de la publicació de l'anunci de l'extracte de la convocatòria en el Boletín Oficial del Estado.
  
Tretze. Publicació
  
Aquestes bases es publicaran en el Butlletí Oficial de la Província de València i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
Annex I
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La Corona. El poder legislatiu.
  
Tema 4. El govern i l'administració de l'estat.
  
Tema 5. Organització territorial de l'estat. Estatuts d'Autonomia. Significat.
  
Tema 6. L'Estatut d'Autonomia de la Comunitat Valenciana.
  
Tema 7. L'administració pública en l'ordenament espanyol. Administració de l'estat. Administracions autonòmiques. Administració local. Administració institucional i corporativa.
  
Tema 8. El municipi. El terme municipal. La població. L'empadronament.
  
Tema 9. Organització municipal. Competències.
  
Tema 10. Procediment administratiu local. Registre d'entrada i eixida de documents. Requisits de presentació de documents. Comunicacions i notificacions.
  
Annex II
  
Tema 1. Competències de la Comunitat Valenciana en matèria turística. L'Agència Valenciana del Turisme: funcions i organització.
  
Tema 2. Legislació turística que afecta a hotels.
  
Tema 3. Legislació turística que afecta a apartaments.
  
Tema 4. Legislació turística que afecta a restaurants i cafeteries.
  
Tema 5. Legislació turística que afecta a agències de viatges.
  
Tema 6. Legislació turística que afecta al càmping.
  
Tema 7. Oficines d' Informació de Turisme. Classes i funcions. La Xarxa Tourist Info de l'Agència Valenciana del Turisme.
  
Tema 8. Perfil del turista de la Comunitat Valenciana. El servei postvenda.
  
Tema 9. Fires de Turisme. Classes i característiques.
  
Tema 10. Convencions i congressos. Nous mercats turístics.
  
Tema 11. Principals festes i esdeveniments de la Comunitat Valenciana.
  
Tema 12. El pla de màrqueting.
  
Tema 13. Perfil psicoprofesiogràfic de l'informador turístic.
  
Tema 14. L'oficina de turisme de Bocairent. Valoració de la seua activitat.
  
Tema 15. Història i geografia de la Comunitat Valenciana.
  
Tema 16. La Comunitat Valenciana com a conjunt de destinacions turístiques. Zones turístiques.
  
Tema 17. Història, geografia i comunicacions de Bocairent.
  
Tema 18. Festes de Bocairent. Junta de festes.
  
Tema 19. Recursos turístics de Bocairent.
  
Tema 20. Oferta turística de Bocairent.
  
Tema 21. Activitats econòmiques de Bocairent. Evolució històrica.
  
Tema 22. Projecció futura del municipi de Bocairent en matèria turística.
  
Tema 23. Programa d'activitats realitzades per la Regidoria de Turisme.
  
Tema 24. Convenis de col·laboració amb altres ajuntaments i empreses del sector. Valoració.
  
Tema 25. Legislació turística que afecte al turisme de la Comunitat Valenciana. El municipi turístic. Els espais turístics.
  
Tema 26. Legislació turística que afecte al turisme de la Comunitat Valenciana. Sancions.
  
Tema 27. Informació turística sobre Bocairent, paratges naturals, gastronomia, festes, activitats esportives i culturals i excursions d'un dia.
  
Annex III
  
"Senyor/Senyora ..., de ... anys d'edat, d'estat ..., natural d ... (...) amb domicili a ... (...) carrer o plaça ... número ..., amb número de telèfon ..., i DNI número ... lletra ... exposa: Que assabentat/da de la convocatòria per a proveir en propietat una plaça d'auxiliar de promoció turística, vacant en la plantilla del personal laboral de l'Ajuntament de Bocairent, i que compleix els requisits de: a) Ser espanyol/a o de nacionalitat d'un de la resta d'estats membres de la Unió Europea o d'aquells estats als qual els siga d'aplicació la lliure circulació de treballadors en els termes previstos en la llei estatal que regula la matèria. b) Tindre complits els 18 anys d'edat. c) No patir cap malaltia o defecte físic o psíquic que impedisca l'exercici de les funcions. d) No haver estat separat, mitjançant expedient disciplinari, del servei de l'administració pública, ni trobar-se inhabilitat per a l'exercici de funcions públiques. e) Estar en possessió del títol de Graduat Escolar, Formació Professional de primer grau o equivalent, o en condicions d'obtindre'l en la data en què finalitze el termini de presentació d'instàncies; i que es compromet a prestar el jurament o promesa previst en el Real Decreto 707/1979, de 5 d'abril; sol·licita: Ser admés a les proves selectives a què es refereix aquesta instància, i l'acompanya amb la documentació acreditativa dels mèrits al·legats següents: 1. Serveis prestats: ...; 2. Titulació: ...; 3. Cursos: ...; 4. Valencià: ...; També, declara que són certes les dades consignades en aquesta, i que reuneix els requisits exigits, i es compromet a provar documentalment totes les dades que figuren en aquesta sol·licitud. (lloc, data i firma) alcalde president de l'Ajuntament de Bocairent."
  
Contra aquestes bases es podrà interposar recurs contenciós administratiu, en el termini de dos mesos, davant la Sala Contenciosa Administrativa del Tribunal Superior de Justícia de la Comunitat Valenciana (d'acord amb la Llei Reguladora de la Jurisdicció Contenciosa Administrativa).